CELEX: 62008TN0084
Language: sl
Date: 2008-02-18 00:00:00
Title: Zadeva T-84/08: Tožba, vložena 18. februarja 2008 – Intesa Sanpaolo proti UUNT – MIP Metro (COMIT)

9.5.2008   
            
            
               SL
            
            
               Uradni list Evropske unije
            
            
               C 116/23
            
         Tožba, vložena 18. februarja 2008 – Intesa Sanpaolo proti UUNT – MIP Metro (COMIT)
   (Zadeva T-84/08)
   (2008/C 116/42)
   Jezik, v katerem je bila tožba vložena: angleščina
   Stranke
   
      Tožeča stranka: Intesa Sanpaolo SpA (Torino, Italija) (zastopnika: A. Perani in P. Pozzi, odvetnika)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: MIP Metro Group Intellectual Property GmbH & Co. KG (Düsseldorf, Nemčija)
   Predlogi tožeče stranke
   
               —
            
            
               Naj se v celoti spremeni odločba četrtega odbora za pritožbe UUNT, zadeva R 138/2006-4, sprejeta 19. decembra 2007 in vročena 27. decembra 2007;
            
         
               —
            
            
               naj se potrdi odločba oddelka za ugovore UUNT z dne 12. januarja 2006 o ugovoru št. B 675 803 v delu, kjer dovoljuje, da se na podlagi prijave št. 3104155 COMIT nadaljuje z registracijo za razrede 35, 36, 41 in 42;
            
         
               —
            
            
               naj se delno spremeni odločba oddelka za ugovore UUNT z dne 12. januarja 2006 o ugovoru št. B 675 803 v delu, kjer sprejema ugovor št. B 675 803 za proizvode iz razreda 16;
            
         
               —
            
            
               naj se posledično zavrne ugovor št. B 675 803 v celoti in dovoli na podlagi prijave št. 3104155 COMIT nadaljevanje registracije za vse porizvode in storitve iz razredov 16, 35, 36, 41 in 42;
            
         
               —
            
            
               naj se toženi stranki naloži, da nosi stroške tega postopka ter postopka glede ugovora in pritožbenega postopka pred UUNT.
            
         Tožbeni razlogi in bistvene trditve
   
      Prijavitelj znamke Skupnosti: Tožeča stranka
   
      Zadevna znamka Skupnosti: Besedna znamka „COMIT“ za proizvode in storitve iz razredov 16, 35, 36, 41 in 42 – prijava št. 3104155.
   
      Imetnik znamke ali znaka, navajanega v postopku z ugovorom: MIP Metro Group Intellectual Property GmbH & Co. KG.
   
      Znamka ali znak, navajan v postopku z ugovorom: Nacionalna figurativna znamka „Comet“ za proizvode in storitve iz razredov 9, 16, 35, 36, 41 in 42.
   
      Odločba oddelka za ugovore: Delna ugoditev ugovoru.
   
      Odločba odbora za pritožbe: Razveljavitev odločbe oddelka za ugovore in zavrnitev prijave znamke v celoti.
   
      Navajani tožbeni razlogi: Tožeča stranka meni, da med nasprotujočima si znamkama ni verjetnosti zmede.